



Refusionsregler mv. for

tillidsvalgte i

Finansforbundet Kreds Vest

Gældende fra 15. februar 2024

(sidst redigeret februar 2024)

Indhold

[Generelt 3](#_Toc175732369)

[Økonomiudvalget 3](#_Toc175732370)

[Kredsens administrator 3](#_Toc175732371)

[Tvivlstilfælde 3](#_Toc175732372)

[Refusion af udgifter for tillidsvalgte 3](#_Toc175732373)

[Møder indkaldt af Finansforbundet Kreds Vest 3](#_Toc175732374)

[Transport 3](#_Toc175732375)

[Bespisning efter regning 4](#_Toc175732376)

[Deltagelse i Finansforbundets uddannelse for tillidsvalgte 4](#_Toc175732377)

[Transport 4](#_Toc175732378)

[Bespisning efter regning 4](#_Toc175732379)

[Indberetning til SKAT 4](#_Toc175732380)

[Refusion af transportudgifter for medlemmer uden tillidshverv 4](#_Toc175732381)

[Tilskud til hvervearrangementer i virksomheder med eller uden faglig personaleforening - UDEN ansøgning 4](#_Toc175732382)

[Tilskud til faglige personaleforeninger – UDEN ansøgning 5](#_Toc175732383)

[Bestyrelsesmøder 5](#_Toc175732384)

[Seminar for den faglige personaleforeningens bestyrelsesmedlemmer og evt. øvrige tillidsvalgte 5](#_Toc175732385)

[Generalforsamling i faglig personaleforening 5](#_Toc175732386)

[Tilskud til faglige personaleforeninger – MED ansøgning 6](#_Toc175732387)

[Medlemsmøder i den faglige personaleforening 6](#_Toc175732388)

[Tilskud til medlemsmøder UDEN en faglig personaleforening – MED ansøgning 6](#_Toc175732389)

[Medlemsmøder 6](#_Toc175732390)

[Tilskud til faglig aktivitet i medlemsvirksomheder UDEN tillidsmænd – MED ansøgning 7](#_Toc175732391)

[Øvrige tilskud 7](#_Toc175732392)

[Jubilæumsgavepraksis 7](#_Toc175732393)

[Procedure: 7](#_Toc175732394)

[Bilagsoplysninger 7](#_Toc175732395)

# Generelt

Formålet med denne vejledning er at skabe et samlet overblik over, hvilke refusionsregler der er gældende for tillidsvalgte tilknyttet Finansforbundet Kreds Vest.

Der er tale om et 'levende dokument', der opdateres, hvis der opstår behov for præciseringer, eller hvis der sker ændringer af reglerne.

## Økonomiudvalget

Ansøgninger sendes til kredsens økonomiudvalg, som kan kontaktes på mail [oko@kredsvest.dk](file:///C%3A/Users/st0098/Desktop/oko%40kredsvest.dk).

## Kredsens administrator

Al henvendelse vedr. udgiftsbilag skal gå til kredsens administrator i Finansforbundet:

Finansforbundet Kreds Vest

Evy Grønvall

Applebys Plads 5

1411 København K

eg@finansforbundet.dk og telefon 32 66 14 32/29 61 45 70.

Eller pr. mail [kredsvest@kredsvest.dk](file:///C%3A/Users/st0098/Desktop/kredsvest%40kredsvest.dk)

## Tvivlstilfælde

Evt. spørgsmål i relation til dette dokument eller i relation til refusion og godtgørelse i øvrigt, behandles i Finansforbundet Kreds Vest økonomiudvalg.

Er der tale om uklarheder i dokumentet, eller spørgsmål af mere generel karakter vil præciseringer/svar blive indarbejdet i dokumentet efter evt. forelæggelse/godkendelse i kredsbestyrelsen.

**Alle bilag som omhandler forplejning skal påføres deltagernes navn og medlemsnumre.**

# Refusion af udgifter for tillidsvalgte

## Møder indkaldt af Finansforbundet Kreds Vest

Ved møder indkaldt af Finansforbundet Kreds Vest (kredsbestyrelsesmøder, tillidsmandsseminarer, faglige temadage, generalforsamling m.v.) skal APP’en / programmet zExpense benyttes. Indberetning skal ske *senest 1 måned efter* mødets afholdelse.

### Transport

Afholdte udgifter til offentlige transportmidler refunderes efter regning. Kørsel i egen bil godtgøres jf. statens takster. Taksten fremgår af https://skat.dk/data.aspx?oid=2035568 - fanebladet 'kørsel’ Samkørsel skal tilstræbes.

Kredsen refunderer *ikke* transportudgifter i forbindelse med deltagelse i kredsens medlemsmøder.

### Bespisning efter regning

Deltagere, der har mere end 3 timers transport til kursusstedet, får refunderet bespisning efter regning indtil et beløb af 125,- (gælder ikke slik, aviser, ugeblade eller lignende).

## Deltagelse i Finansforbundets uddannelse for tillidsvalgte

### Transport

Kørsel i egen bil i forbindelse med deltagelse i Finansforbundets uddannelse for tillidsvalgte refunderes til den lave kørselstakst jf. statens takster. Taksten fremgår af https://skat.dk/data.aspx?oid=2035568 - fanebladet 'kørsel’. Samkørsel skal tilstræbes.

### Bespisning efter regning

Deltagere, der har mere end 3 timers transport til kursusstedet, får refunderet bespisning efter regning indtil et beløb af 125,- (gælder ikke slik, aviser, ugeblade eller lignende).

Disse udgifter refunderes af Finansforbundet ved indberetning i zExpense.

## Indberetning til SKAT

Tillidsvalgte, der deltager i møder og modtager kørselsgodtgørelse, får den udbetalt skattefrit uden indberetning.

Tillidsvalgte, der deltager i kurser/seminarer og modtager kørselsgodtgørelse, får den udbetalt skattefrit, men den indberettes som skattefri kørsel.

Refusion af dokumenterede udgifter til tog, brobizz, parkering mv. er stadig skattefrit.

# Refusion af transportudgifter for medlemmer uden tillidshverv

Finansforbundet Kreds Vest refunderer *ikke* menige medlemmers transportudgifter ved deltagelse i kredsens medlemsmøder eller øvrige arrangementer.

Kredsen er indstillet på, efter forudgående ansøgning til økonomiudvalget, at yde tilskud til fælles bustransport (tilrettelagt lokalt) ved tilslutning af mindst 15 medlemmer.

Ved deltagelse i kredsens generalforsamlinger og årsmøder refunderes transport også til menige medlemmer.

# Tilskud til hvervearrangementer i virksomheder med eller uden faglig personaleforening - UDEN ansøgning

Der kan afholdes hverveaktiviteter med en økonomisk ramme på 5.000 kr. uden ansøgning. Her kan ikke-medlemmer deltage mod afgivelse af lead til Finansforbundet

# Tilskud til faglige personaleforeninger – UDEN ansøgning

## Bestyrelsesmøder

Der refunderes udgifter til afholdelse af op til 6 bestyrelsesmøder pr. år. Der refunderes op til 125,- kr. pr. deltager pr. møde efter regning. Udgifter herudover kræver ansøgning.

I det tilfælde af at egen virksomhed ikke refunderer transportudgiften, refunderer Finansforbundet Kreds Vest afholdt udgifter til offentlige transportmidler efter regning. Kørsel i egen bil godtgøres jf. statens takster. Taksten fremgår af https://skat.dk/data.aspx?oid=2035568 - fanebladet 'kørsel’ Samkørsel skal tilstræbes.

## Seminar for den faglige personaleforeningens bestyrelsesmedlemmer og evt. øvrige tillidsvalgte

Tilskuddet er betinget af, at emne og formål med seminaret samt forventet deltagerantal oplyses kredsen inden afholdelse, ligesom der skal tilbydes deltagelse af en repræsentant fra Finansforbundet Kreds Vest og/eller Finansforbundet.

Der ydes tilskud til afholdelse af ét årligt 1- eller 2-dages seminar **med overnatning** for den faglige personaleforenings bestyrelsesmedlemmer og evt. øvrige tillidsvalgte, der er medlem af Finansforbundet. Der ydes tilskud på op til 3.400, - kr. pr. deltagende medlem.

Ved 1- eller 2-dages seminar **uden overnatning** ydes tilskud på op til 1.700, - kr. pr. deltagende medlem.

I det tilfælde af at egen virksomhed ikke refunderer transportudgiften, refunderer Finansforbundet Kreds Vest afholdt udgifter til offentlige transportmidler efter regning. Kørsel i egen bil godtgøres jf. statens takster. Taksten fremgår af https://skat.dk/data.aspx?oid=2035568 - fanebladet 'kørsel’. Samkørsel skal tilstræbes.

## Generalforsamling i faglig personaleforening

Tilskud til generalforsamling i en faglig personaleforening er betinget af, at en repræsentant fra Finansforbundet Kreds Vests kredsbestyrelse inviteres med til generalforsamlingen med mulighed for et fagligt indlæg.

Der ydes tilskud til fortæring på kr. 400,- pr. deltagende medlem. Herudover ydes tilskud på indtil 28.000, - kr. (momsfritaget\*) + kørsel til foredragsholder/konsulent, som deltager med et **fagligt** indlæg.

Ved **forudgående ansøgning i planlægningsfasen** af generalforsamlingen, vil det desuden være muligt at benytte beløbet til et af følgende formål for medlemmer af Finansforbundet Kreds Vest:

* Et virksomhedsbesøg af faglig eller kulturel interesse
* Afholdelse af bankospil.
* Sportsarrangementer med eller uden fysisk deltagelse af medlemmerne.
* Team-oplevelse, f.eks. escape room

I disse tilfælde vil en bevilget refusion kunne dække omkostninger til f.eks. bustransport til og fra arrangementet, indgangsbillet, præmier og lignende.

Udgifter til forplejning og honorar til oplægsholder/anden aktivitet refunderes efter fremsendelse af regning vedlagt evt. bilag til kredsens administrator i Finansforbundet *senest 1 måned efter* generalforsamlingens afholdelse.

I det tilfælde af at egen virksomhed ikke refunderer transportudgifter, refunderer Finansforbundet Kreds Vest afholdt udgifter til offentlige transportmidler efter regning. Kørsel i egen bil godtgøres jf. statens takster. Taksten fremgår af https://skat.dk/data.aspx?oid=2035568 - fanebladet 'kørsel’ Samkørsel skal tilstræbes**. Kredsen refunderer kun transportudgifter for tillidsvalgte.**

# Tilskud til faglige personaleforeninger – MED ansøgning

## Medlemsmøder i den faglige personaleforening

Der refunderes udgifter til afholdelse af ét medlemsmøde ud over generalforsamlingen for medlemmer i virksomheden pr. år.

Der kan anvendes kr. 175,- til fortæring pr. deltagende medlem uden ansøgning.

Herudover kan der ansøges om et årligt tilskud på indtil 28.000, - kr. (momsfritaget\*) + kørsel til foredragsholder/konsulent, som deltager med et **fagligt** indlæg.

Udgifter refunderes efter fremsendelse af regning vedlagt evt. bilag til kredsens administrator i Finansforbundet *senest 1 måned efter* medlemsmødets afholdelse.

Kredsen **refunderer kun transportudgifter for tillidsvalgte**, hvor afholdte udgifter til offentlige transportmidler refunderes efter regning. Kørsel i egen bil godtgøres jf. statens takster. Taksten fremgår af https://skat.dk/data.aspx?oid=2035568 - fanebladet 'kørsel’ Samkørsel skal tilstræbes.

# Tilskud til medlemsmøder UDEN en faglig personaleforening – MED ansøgning

## Medlemsmøder

Den faglige repræsentant kan søge om tilskud til ét årligt medlemsarrangement.

Der kan anvendes op til kr. 175,- til fortæring pr. deltagende medlem.

Herudover kan der ansøges om et tilskud på indtil 28.000, - kr. (momsfritaget\*) + kørsel til foredragsholder/konsulent, som deltager med et **fagligt** indlæg.

Udgifter refunderes efter fremsendelse af regning vedlagt evt. bilag til kredsens administrator i Finansforbundet *senest 1 måned efter* medlemsmødets afholdelse.

Kredsen **refunderer kun transportudgifter for tillidsvalgte**, hvor afholdte udgifter til offentlige transportmidler refunderes efter regning. Kørsel i egen bil godtgøres jf. statens takster. Taksten fremgår af https://skat.dk/data.aspx?oid=2035568 - fanebladet 'kørsel' Samkørsel skal tilstræbes.

# Tilskud til faglig aktivitet i medlemsvirksomheder UDEN tillidsmænd – MED ansøgning

Der tilbydes ét medlemsmøde i forbindelse med tillidsmandsvalg. Mødet bliver arrangeret og betalt af Finansforbundet Kreds Vest efter forudgående henvendelse fra virksomhedens medlemmer.

# Øvrige tilskud

Gaver til generalforsamlingsdirigent, ulønnet foredragsholder og øvrige der ikke er omfattet af nærværende regulativ max. 500 kr. jf. SKAT.

# Bilagsoplysninger

**Alle bilag som omhandler forplejning skal påføres deltagernes navn og medlemsnumre.**

* Alle indberetninger sker via zExpense og skal være ledsaget af kvitteringer, som dokumentation på udgiftens afholdelse.
* Regninger på fly, tog eller taxa samt restaurationsregninger skal indeholde oplysninger om deltagernes navne samt formålet med udgiften.
* Hvis der sendes faktura ind, skal disse være stilet til **Finansforbundet Kreds Vest,** og med tydelig angivelse af hvad udgiften vedrører.

\* Bemærk at honorar for oplægsholder er fritaget for moms, da den er af faglig karakter og ikke bliver udbudt med gevinst for øje (lukket arrangement kun for medlemmer). Hvis underviser eller oplægsholder er tilbageholdende med at sige ja til at afregne uden moms, kan de sikre sig med følgende formulering på sin faktura *”Beløbet er friholdt moms efter reglen om momsfri undervisning for fagforeninger. Hvis SKAT mod forventning ikke accepterer dette, vil momsen blive opkrævet efterfølgende”*

*Godkendt på KB-møde 8. februar 2024*